
Cyflwyniad:  YMARFER

Gwyliwch y cyflwyniad a’r cyfweliad, yna trafodwch y pwyntiau sydd wedi’u cynnwys yn Adran A ac Adran B isod.

Adran A:  Cynnwys y cyflwyniad

Testun
Ydy’r cyflwynydd wedi ymchwilio’n drwyadl i’r pwnc?
Ydy’r pwnc yn cael ei gyflwyno mewn ffordd ddiddorol?  
Ydy e’n llwyddo i gadw diddordeb y gynulleidfa?

Adnodd
Ydy’r cyflwynydd wedi creu adnoddau addas a deniadol i gyd-fynd â’r cyflwyniad?
Ydy’r print ar y sgrin yn addas?  Ydy pob delwedd yn berthnasol?
Ydy’r adnodd yn help i’r gynulleidfa ddeall y dadleuon?

Strwythur
Oes cynllun clir i’r cyflwyniad?
Ydy’r pwnc yn cael ei gyflwyno’n glir ar y dechrau?  Oes amlinelliad o’r cynnwys?
Ydy’r pwyntiau’n llifo’n naturiol o un pwynt i’r nesaf?
Faint o dystiolaeth ac enghreifftiau sy’n cael eu cynnig i gefnogi’r pwyntiau a wneir?
Ydy’r cyflwyniad yn cael ei gloi drwy grynhoi’r prif bwyntiau?

Dull cyflwyno
A yw’n ymddangos fel pe bai’r cyflwynydd wedi ymarfer ei gyflwyniad?  
Ydy’r amseriad yn briodol?
Ydy’r cyflwynydd yn hyderus?  Ydy e’n edrych ar y gynulleidfa ac yn siarad â nhw? Ydy’r cyflwynydd yn siarad yn bwyllog ac yn glir?  
A yw’r cyflwynydd yn cyfeirio at y pwerbwynt/adnoddau yn y mannau priodol/ar yr adegau priodol?
Edrychwch ar osgo’r cyflwynydd?  Ydy e’n ymddwyn yn briodol – yn ffurfiol ond yn gyfeillgar?
Ydy’r cyflwynydd yn dibynnu gormod ar sgript? 
Ydy rhai o’r pwyntiau’n cael eu hailadrodd yn ddiangen?

Ateb cwestiynau

Ydy’r cyflwynydd wedi paratoi at gwestiynau’r arholwr?
Ydy’r atebion yn rhai priodol o ran cynnwys a chywair?
Ydy’r atebion yn rhai cyflawn?
Ydy’r atebion yn ychwanegu at y cyflwyniad?

Adran B:  Iaith y cyflwyniad

Mae’r adran hon yn cynnwys rhai pwyntiau i’w trafod mewn grwpiau ac â’ch tiwtor.  
Mae rhai sylwadau wedi’u nodi sy’n seiliedig ar y cyflwyniadau rydych chi wedi’u gwylio.  Mae’r print gwyrdd yn tynnu sylw at nodweddion da ac at enghreifftiau o 



Gymraeg graenus ac mae’r print coch yn tynnu sylw at nodweddion i’w hosgoi.  Ceisiwch ychwanegu at y rhestr.

Yn gyffredinol, ydy’r cyflwynydd yn defnyddio iaith ffurfiol a brawddegau gweddol fyr?
Oes gwallau amlwg yn y cyflwyniad neu’r adnoddau?

Chwiliwch am enghreifftiau o’r canlynol:

Cyfieithu uniongyrchol o’r Saesneg i’r Gymraeg/Dylanwad y Saesneg

Ydy’r cyflwynydd yn defnyddio ymadroddion sydd wedi’u cyfieithu’n uniongyrchol o’r Saesneg?  Neu a yw’n defnyddio idiomau a chystrawennau Cymraeg?

· A oes modd gweld dylanwad y Saesneg ar iaith y cyflwynydd?

e.e.  		X						√
cysylltu lan					galluogi
ffindo pethau mas				rhagdybiaethau
	gyd o chi					ymwneud â phobl
gwneud eu meddwl lan			rhyngweithio cymdeithasol
	gweithio ffordd i fyny

· Ydy’r cyflwynydd yn defnyddio geiriau Saesneg yn gyson, h.y. heb ymdrechu i ymchwilio neu feddwl am y gair Cymraeg?

e.e.  		X						√
account					cyflwr sbectrwm
misso						cysyniadau haniaethol
profile						celloedd nerfol
really						felly
basically			
step fawr	

Berfau 

· Ydy’r defnydd o ferfau yn addas?  
· Oes yna ddefnydd cyflawn o’r ferf?  
· Oes amrywiaeth o ferfau?  
· Ydy’r cyflwynydd yn defnyddio ffurfiol negyddol yn gywir?

e.e.  		X						√
fi wedi dewis pwnc					hoffwn gyflwyno
sai’n mynd i ...					fyddan nhw ddim yn deall
chi hefyd yn gallu ...					dylwn bwysleisio
mae barn chi ddim bob amser yn saff		does dim digon o dystiolaeth
bydd fi’n gwneud y marchnata			byddan nhw’n cael anhawster





Enwau 

· Ydy’r cyflwynydd yn sicr o’r termau cywir?
· Ydy’r cyflwynydd yn gwybod a yw geiriau’n wrywaidd neu’n fenywaidd?

e.e.  		X						√		
tri phrifysgol					y cyflwr hwn
data protection				anhwylder niwrolegol
cyflwyniad hon				dau ddisgybl
y ddau blaid

Sillafu  

· Oes gwallau amlwg i’w gweld yn yr adnoddau?

e.e.		X
cofrestri
dilus
sector gyhoeddus

Treigladau

· Oes gwallau treiglo amlwg?
· i gweld, o diflastod, heb gofyn, am lluniau (ar ôl arddodiaid)
· yn peryglus (ar ôl ‘yn’ traethiadol/ansoddair ar ôl ‘yn’)
· un o’r pobl (enwau benywaidd unigol ar ôl y fannod)
· creu a cadw (ar ôl y cysylltair a)

Gwallau eraill

· Trafodwch unrhyw ymadroddion eraill y gallech chi wella arnyn nhw â’ch tiwtor.
X					√	
e.e. 	beth o’ch chi’n siarad amdano 	> am beth ro’ch chi’n siarad
	ni’n mynd i edrych arno effaith	> byddwn yn edrych ar effaith
siarad o flaen chi			> siarad ger eich bron		
prif reswm fi				> fy mhrif reswm
yn erbyn ffrindiau fi			> yn erbyn fy ffrindiau i
yn busnes fi				> yn fy musnes i


Yn olaf, wrth i chi fynd ati i baratoi eich cyflwyniad, cofiwch fod mor naturiol â phosibl yn eich defnydd o iaith/wrth ddefnyddio iaith.  Peidiwch â defnyddio unrhyw eiriau nad ydych chi’n eu deall nac ychwaith yn teimlo’n gyfforddus wrth i chi eu defnyddio.  Mae’n bwysig eich bod yn ceisio rheoli pob agwedd ar y ffordd yr ydych yn rhannu’r wybodaeth.
Pob hwyl a mwynhewch!

